Breivik hevder han er gått fra vold til politisk aktivisme
Breivik startet dag to i saken der han har saksøkt staten for brudd på menneskerettighetene rundt sine soningsforhold med å hevde at han er partisekretær for partiet Den nordiske stat. Giæver kommenterer: – Vi burde vært spart denne saken Under sin frie forklaring kom han nærmer inn på hva dette partiet, som han mener han er stanset fra å etableres, skal handle om. Han hevder at han har konvertert til politisk aktivisme - nazismen - i stedet for vold, etter å ha sett valgresultatet til Gyllent Daggry i Hellas. – Jeg tar avstand fra den voldelige revolusjonen fra kompendiet mitt, sier Breivik. Han understreker at han vil jobbe for dialog, slik at han kan få norske nazister inn i det politiske samarbeidet, og at han vil bruke resten av livet på dette arbeidet. – Det må den norske staten anerkjenne, sier Breivik. Les også: Klager på kald kaffe og Fjordland-middagerHan mener at brevsendingen han driver med for å etablere et nytt, norsk nazistparti er fredelig politisk aktivisme, ikke et forsøk på å planlegge ny terror. – Jeg har bestemt meg for å følge Mandelas eksempel. Han var en selverklært terrorist, men gikk over til fredelig kamp. Den eneste forskjellen på oss er at han beordret terror, mens jeg gjennomførte den selv, sier Breivik. Les også: – Jeg tror ikke så mange vil overlevd like lenge som meg Han mener at etniske nordmenn utsettes for den samme undertrykking som svarte i Sør-Afrika gjorde under apartheid, gjennom masseinnvandringen. Etter å ha sagt dette blir han avbrutt av dommer Helen Andenæs Sekulic, som mener dette ikke er ting som er relevant for retten, og advarer mot at tiden han har til rådighet er i ferd med å renne ut. Rettspsykiater: – En umoden, identitetsløs, narsissist som vil ha oppmerksomhet Breivik ønsker likevel å fortsette. – Du får fortsette, så får vi se hvor langt vi kommer, svarer Sekulic. – Selv Charles Manson fikk lov til å kommunisere med andre nasjonalsosialister og til og med lov til å gifte seg, sier Breivik, før han fortsetter å lese fra sitt ferdigskrevne manus. Tre rom, TV og Playstation: Slik er Breiviks liv i fengselBreivik mener Norge stempler 40 millioner nazister i Europa som terrorister, gjennom brevforbudet han hevder å være gjenstand for. Han mener også at han nektes rett til å inngå ekteskap. – De kaller det å sende ut en kontaktannonse for planlegging av ny terror. Det er komisk, sier Breivik. Hvorfor får Breivik snakke? Her er ti spørsmål og svar om rettssaken Anders Behring Breivik opererer i sin egen verden, sier journalist og forfatter Øyvind Strømmen om Breiviks påstand om at Norge stempler 40 millioner nazister i Europa som terrorister gjennom brevforbudet han utsettes for. Han mener det er mye som blir sagt i retten som man kjenner igjen fra forrige rettssak og som er rart, men ikke overraskende. – Jeg har sett kommentarer der han klager over Fjordland og den type ting og sammenligner seg med Nelson Mandela. Han opererer innenfor sin virkelighet og forestillingsunivers. At han har så mange støttespillere er også en del av hans univers. Vi ser den samme typen vekslinger mellom den politiske ekstremisme og den i folkelig forstand komplette galskapen, sier Strømmen. Han sier Breiviks antall nazister er tatt ut av ingenting for å passe med hans virkelighet. – Det er også i Norge gjort forsøk på å stille til valg med partier som ikke er langt unna nazismen. De fikk noen få hundre stemmer, sier StrømmenBreivik mener at risikovurderinger som sier at han fortsatt er militant, forfalskes. – Dersom jeg slipper ut, er det første jeg skal gjøre å søke om tillatelse til å demonstrere utenfor Stortinget. Der skal jeg stå med det største flagget et menneske kan bære, og skrike ut mitt krav om seks rettigheter, hver dag til jeg dør, sier Breivik, før han ramser opp seks punkter fra det han sier er hans partis partiprogram, og som han mener beviser at han er blitt mye mindre radikal. Breivik sammenligner seg med jihadister, som han mener får lov til å ha kontakt med andre muslimer mens de soner i fengsel. – Jeg er utsatt for forskjellsbehandling fordi man sier at mitt grunnsyn er det samme som terrorisme, og dermed ikke vil la meg velge venner eller ektefelle, sier Breivik.Han mener at hele saken dreier seg om at han skal knebles av den venstreradikale eliten han mener styrer Norge, og varsler en sivil ulydighets-aksjon dersom saken hans blir avvist. Da vil han sultestreike dersom han ikke får sende brev, motta besøk av venner og utgi bøkene sine. – Det er viktig at det norske folk forstår at IS kom fordi det muslimske brorskap ikke ble inkludert i det politiske livet. Hvis vi nasjonalsosiallister ikke får det samme, vil det samme skje. Grunnen til at jeg sitter her, er at jeg mistet troen på demokratiet. Det samme vil skje igjen. Jeg har fått gjenopprettet troen på demokratiet, og vil kjempe for at andre nasjonalsosialister skal gjøre det samme, sier Breivik. Til tross for flere advarsler fra dommeren om at han har begrenset med tid, så lot Andenæs Sekulic han få lov til å gå flere minutter utover tiden som opprinnelig var tenkt for hans frie forklaring. Regjeringsadvokaten hadde ingen spørsmål til Anders Behring Breivik.
Anders Behring Breivik (37) sammenligner seg med Nelson Mandela når han hevder at han vil starte et nytt norsk nazistparti som jobber fredelig.